БЕКІТЕМІН

 Білім беру бөлімінің басшысы

 \_\_\_\_\_\_\_\_\_\_\_\_\_\_\_\_\_

«\_\_\_\_\_» \_\_\_\_\_\_\_\_\_\_2020 жыл

**Қалалық тамыз Педагогикалық оқуларды**

**ұйымдастыру және өткізу туралы ЕРЕЖЕ**

**1. Жалпы ережелер**

1.1. Осы Ереже қалалық тамыз Педагогикалық оқуларды (бұдан әрі-Педагогикалық оқулар) өткізу және оған қатысу тәртібі мен шарттарын реттейді.

1.2. **Педагогикалық оқулар –**педагогикалық қызметкерлерді ғылыми-зерттеу жұмысына тартудың тиімді тәжірибелерін таратудың нысаны болып табылады.

1.3. Педагогикалық оқуларды **өткізу** педагогикалық ғылым мен практиканың бірігуіне, білім беру жүйесіндегі инновациялық қызметтің нысаналарының дамуына, педагогтердің инновациялық мәдениетін қалыптастыруға ықпал етеді.

1.4. Педагогикалық оқуларын ұйымдастырушы – Павлодар қаласының білім беру бөлімі.

1.5. Педагогикалық оқуларды ұйымдастыру және өткізу үшін ұйымдастыру комитеті құрылады. Оның құрамы білім беру басшысының бұйрықтарымен анықталады.

1.6. Түскен жұмыстарға сараптама мен бағалау жүргізу мақсатында әдіскерлер, тәжірибелі мамандардан тұратын сараптау кеңесі құрылады.

**2. Мақсаты мен міндеттері.**

**Педагогикалық оқуларды өткізу мақсаты:**

Білім беру саласы қызметкерлерінің педагогикалық шеберлігін арттыру, үздік инновациялық педагогикалық тәжірибелерді қорыту және тарату.

М**індеттері**

* педагогикалық қызметкерлердің өз шығармашылық мүмкіндіктерін жүзеге асыру үшін, республика педагогикалық қауымдастығының мәдени-кәсіби құндылықтарын бекіту және дамыту үшін жағдай жасау;
* педагогикалық бастамаларды қолдау, позитивті білім беру практикаларын анықтау және тарату;
* инновациялық қызмет идеялары мен тәжірибені жинақтау бойынша педагогикалық қауымдастықтың қызметін біріктіру;
* кәсіби қарым-қатынас аясын кеңейту;
* өз жұмыс тәжірибесін жинақтау арқылы педагогикалық қызметкерлердің рефлексивті икемдерін дамыту.

**3.** **Педагогикалық оқулар жұмысының мазмұны мен нысандары:**

* 1. Педагогикалық оқулар жұмысының мазмұны «Білім туралы» Заңғажәне Қазақстан Республикасында білім беруді дамытудың басым бағыттарынасәйкес анықталады.
	2. Педагогикалық оқулардың мақсаттары мен міндеттерін жүзеге асыру үшін:
* пленарлық отырыстар мен секциялық жұмыстарды ұйымдастыру;
* педагогикалық идеялар аукционының таныстырылымдары көзделеді.
	1. **Педагогикалық оқулардың басым бағыттары:**
* «Рухани Жаңғыру» жалпыұлттық бағдарламасын іске асыру жағдайында тәрбиенің тұжырымдамалық негіздерін іске асыру»;
* қоғамдық сананы жаңғырту жағдайында білім берудегі дәстүрлер мен инновациялар;
* адам капиталын дамыту ресурсы ретінде қазақстандық білім мазмұнын жаңарту;
* білім сапасы: білім беру мазмұнын жаңартуды жүзеге асыру жағдайындағы жаңа тәсілдер;

- білім мазмұнын жаңарту контексінде білім берудегі өзгерістерді басқару;

- цифрландыру - білім беруді дамытудың стратегиялық бағыты;

- заманауи білім беруді жаңғырту жағдайында толерантты, бәсекеге қабілетті тұлғаны қалыптастырудың негізі ретінде үштілділік.

**4. Педагогикалық оқуларды ұйымдастыру және өткізу тәртібі**

4.1. Педагогиқалық оқулар кезең-кезеңмен өткізіледі:

- білім беру үйымының ішінде – 3 **сәуірге** дейін;

- қалалық Педагогикалық оқулар – тамыз айында.

4.2. Павлодар қаласы білім беру бөлімінің ұйымдастыру комитеті Педагогикалық оқулардың тақырыбын, қалалық Педагогикалық оқулардың қорытынды кезеңінің мерзімі мен өтетін орнын анықтайды.

4. 3. Педагогикалық оқуларды ұйымдастыру және өткізу үшін мектеп кезеңінде ұйымдастыру комитеті құрылады. Оның құрамы мектеп ұйымдастыру комитетінің төрағасымен анықталады.

4. 4. Педагогикалық оқуларды өткізу жөніндегі мектептің ұйымдастыру комитеті Педагогикалық оқуларды дайындап, өткізу бойынша іс-шаралар жоспарын жасайды, сараптама кеңесінің жұмысын қамтамасыз етеді.

 **5. Педагогикалық оқуларға қатысу тәртібі:**

 5.1. Педагогикалық оқуларға қатысу үшін педагогикалық ұжымдар, педагогикалық қызметкерлер, меншіктік нысаны мен түріне, ведомстволық қатыстылығына қарамастан мектепке дейінгі, бастауыш, орта, қосымша білім беру ұйымдарының басшылары шақырылады.

* 1. Педагогикалық оқуларға қатысушылар жеке орындалған жұмыстарды, содай-ақ авторлық ұжым орындаған жұмыстарды да ұсына алады.
	2. Педагогикалық оқулардың басым бағыттарына сәйкес қатысушылар жұмыстарын: баяндама, инновациялық жоба; авторлық бағдарлама; білім беру ұйымын дамыту бағдарламасы және басқалар түрінде ұсына алады.
	3. Педагогикалық оқуларды өткізу форматы – **тікелей қатысу.** Автордың баяндамасы Power Point, Prezi.com. (7 слайдтан аспау керек) таныстырылымымен бірге болуға тиіс.

5. 5. Мектептік кезеңнің ұйымдастыру комитеттері **10 сәуірге** дейін Павлодар қаласының білім беру бөлімі ұйымдастыру комитетіне alimova.sabira@pavlodar.gov.kz электрондық поштасына қатысушылардың ұсынысың ( Excel ) және **17 сәуірге** дейін баяндама мен тезистерін (Word) жібереді.

**6.** **Ұсынылатын материалдардың өлшемдері:**

1. Жоба мазмұнының Педагогикалық оқулар бағыттарына сәйкестігі;
2. Жұмыс тақырыбының өзектілігі, ҚР білім беру жүйесін дамытудың басымдықтарына сәйкестігі;
3. Мәселені мазмұнды және нақты қою;
4. Тақырып өзектілігінің және зерттеудің теориялық-әдіснамалық негіздерінің дәйектілігі:
5. Ғылыми машықта баяндалуы;
6. Жоба идеясының сонылығы (оригинальность),
7. Жаңашылдығы.
8. Практикаға енгізу перспективасы.
9. Материалды ұсыну қисындылығы және бірізділігі. Іс жүзінде жүзеге асырылу деңгейі, нәтижеліліктің, рефлексияның болуы.
10. Әлеуметтік мәнділігі.

**Ескертпе.** Талқылауларды қоса алғанда, **қ**атысушылар баяндамалырының ең жоғары ұзақтығы – 5 - 7 минут.

Таныстырылым үшін қатысушыларға мультимедиялық жабдықтар кешені беріледі (ноутбук, мультимедиалық проектор).

 **Материалдар талаптарға сәйкес ресімделуі тиіс:**

1. Баяндама тақырыбы орыс мектептері үшін қазақ және орыс тілінде, ал қазақ мектептері тек қана мемлекеттік тілде парақ ортасына бас әріптермен қою шрифтпен жазылады. Баяндама тақырыбының астына 1 жолдан кейін парақ ортасына жай әріптермен қою шрифтпен автор(лар)дың тегі, аты-жөні жазылады.

Оның астына жұмыс орындалған мекеменің толық аты және пәні қою шрифтпен, 1 интервалдан кейін ( 1 жолдан кейін) жаңа жолдан баяндама материалдары басылады.

1. Баяндама мәтіні 5 парақтан аспауы керек, парақ беттері нөмірленген болу керек және тіркеу формасы MS Word мәтіндік редакторы бойынша жазылған болуы керек. Кестелердің, схемалардың, суреттердің жоғарғы жағында атаулары, тақырыптары т.с.с. көрсетілуі керек, егер олар бір параққа симай, бөлініп кеткен жағдайда да жоғарғы жағында атаулары, тақырыптары т.с.с. көрсетілуі керек және Windows жүйесінде терілуі қажет. Парақтың параметрлері: қағаз форматы А4, жоғарғы жағы -2,5 см,төменгі -2см, сол жағы -2,5 см, оң жағы -1,5 см, жоларалық 1 интервалмен, жаңа жол ( абзац) -0,9 см. Қолжазба 14 шрифте, Тimеs New Roman немесе KZ Тimеs New Roman терілуі.
2. Әдебиеттер тізімі еңбекте көрсетілу тәртібіне қарай мақаланың соңында жазылады. Сілтеме берілген әдебиеттер баяндама мәтінінде квадрат жақшаның ішінде әдебиеттер тізіміндегі нөміріне сәйкес нөмірмен көрсетілуі керек. Дәйектеме(цитата)қолданған жағдайда міндетті түрде түпнұсқаның парағы көрсетілген болса, мысалы (1, 256 бет).
3. Қолжазба дискета немесе диск түрінде және салыстыру үшін ашылған қағаз түрінде тапсырылуы қажет.

**7.** **Қорытындылау, қатысушыларды марапаттау**

* 1. Педагогикалық оқулардың қорытындысы бойынша әрбір аталым бойынша «Ең ұздік баяндама» анықталады.

7.2. Жеңімпаздар қалалық білім беру бөлімінің алғыс хаттарымен мараптталады.

7.3. Педагогикалық оқулардың қорытындылары бойынша қатысушылардың жұмыстары енгізілген материалдар жинағының электрондық форматы қалыптастырылады. Педагогикалық оқулардың әрбір білім беру ұйымдары «**PDF**» форматындағы материалдар **жинағын** алатын болады.

 **8.** Педагогикалық оқуларда баяндаманы TEDx форматанда оқу жоспарланады.